অশিক্ষিত নার্স, হাতুড়ে হাতুড়ে টেকনিশিয়ানরাই চালাচ্ছে ময়মনসিংহ শহরের অধিকাংশ ডায়াগনোস্টিক সেন্টার ও ক্লিনিক। জেলা সিভিল সার্জনের পক্ষ থেকে সকল সরঞ্জাম ও লোকবল নিয়ে প্রতিষ্ঠান পরিচালানার নির্দেশ দিলেও তা উপেক্ষিত। ঐনির্দেশনা বৃদ্ধাঙ্গুলি প্রদর্শন করেই চলছে রমরমা ব্যবসা। জানা গেছে, ময়মনসিংহ শহরে ২৮০টি ক্লিনিক ডায়াগনোস্টিক সেন্টারের মধ্যে ১১৩ টি অনুমোদন নিলেও বাকীগুলি অনুমতির আবেদন করে পরিচালিত হচ্ছে। এদের অধিকাংশই চলছে বাসা- বাড়িতে। অনুপযোগী পরিবেশে স্থাপিত এসব প্রতিষ্ঠানের সামনে সুপরিচিত ডাক্তার বিশেষজ্ঞদের দীর্ঘ তালিকাযুক্ত বিরাট মাপের সাইনবোর্ড ঝুলিয়ে দেয়া হলেও সরেজমিন গিয়ে তাদের কাউকে পাওয়া যায় না।